# Kommentar og anbefalede konklusioner på høringssvar til digitaliseringsstrategien

Digitaliseringsstrategien har været i høring ved bestyrelserne ved dagtilbud, skoler/BFO, klubber samt bibliotekerne i Ballerup Kommune fra d. 13/5 – 25/7, 2014

I perioden er der kommet 11 høringssvar retur

|  |  |  |
| --- | --- | --- |
| **Nr.** | **Afsender** | **Dato for modtagelse** |
| Nr. 1 | KMB it-udvalg | 15/6-2014 |
| Nr. 2 | Dagplejerne | 17/6-2014 |
| Nr. 3 | Skolebestyrelsen Lundebjergskolen | 20/6-2014 |
| Nr. 4 | Skolebestyrelsen Rugvænget Skole | 20/6-2014 |
| Nr. 5 | Skolebestyrelsen Højagerskolen | 25/6-2014 |
| Nr. 6 | Skolebestyrelsen Måløv Skole | 25/6-2014 |
| Nr. 7 | Skolebestyrelsen Rosenlundskolen | 26/6-2014 |
| Nr. 8 | Forældrebestyrelsen for Børnehuset ved skoven | 26/6-2014 |
| Nr. 9 | Ballerup biblioteker | 26/6-2014 |
| Nr. 10 | Forældrebestyrelsen Børnehuset Nord og Sydpolen | 26/6-2014 |
| Nr. 11 | Skolebestyrelsen Grantofteskolen | 1/7-2014 (afleveret efter frist efter aftale) |

Essensen af de 11 høringssvar er trukket ud og sat i skemaform under følgende kategorier:

* Kompetenceløft
* Ledelse
* Økonomi
* Hardware og software
* Øvrige bemærkninger

Skemaet hvori høringssvarene er præsenteret, består af tre kolonner. Den første kolonne er uddrag fra høringssvarene, den midterste kolonne er Skoler og Institutioners kommentar på høringssvarene og den sidste kolonne er konklusionen på, om høringssvaret anbefales at have konsekvens for digitaliseringsstrategien eller ej.

Det enkelte høringssvar har fået tildelt et nr. Det fremgår af tabellen ovenfor. Det er dette nr. der refereres til i det følgende skema.

Skoler og Institutioner har desuden følgende bemærkning til strategien: *Modellen for et sammenhængende udviklingsforløb 0-25 år, skal tilpasses så det også indeholder småbørn og dagtilbud.*

Det anbefales at der på baggrund af høringssvarene er følgende rettelser til digitaliseringsstrategien:

Side 3 ... ændring af modellen for sammenhængende udviklingsforløb 0-25 år, så den nu også indeholder Småbørn og dagtilbud

Side 5 … forklaring af web 2.0 i fodnoten.

Side 5, 6 og 23 er der tilføjet ”og sikkert” efter etisk og moralsk

Side 6 … ”Evnen til at kommunikere fyldestgørende på forskellige digitale platforme”

Side 12 … ”Dog vil dette ikke give mening i dagplejen”.

Side 15 … Beskrivelse af didaktikbegrebet i fodnote.

Side 12, 18 og 23 … ”Der er mulighed for at inddrage Ballerup Bibliotekerne, da de kan byde ind med kompetence og hardware på området”

Daginstitution er ændret til dagtilbud flere steder i strategien.

**Anbefalede ændringer er skrevet med rødt i digitaliseringsstrategien.**

# Bemærkninger med relation til personalets kompetenceløft m.m.

|  |  |  |
| --- | --- | --- |
| **Høringssvar fra bestyrelserne og bibliotekerne** | **Skoler og Institutioners behandling af høringssvaret** | **Konklusion** |
| Nr. 05 Lærerne bør have efteruddannelse for at integrere it i undervisningen.  IT-fagligt funderet personale er indtænkt til at vejlede læreren og teamet i forhold til undervisningen. Vi stiller spørgsmålstegn ved, om det er nok til at sikre visionen i digitaliseringsstrategien. Vi vil anbefale at der afsættes økonomi til denne efteruddannelsespost.  Nr. 04  For at man kan drage nytte af digitaliseringen i de enkelte fag  kræves det at den enkelte medarbejder har den nødvendige ITviden.  Nr. 06  Endvidere fremgår det ikke af strategien, om der afsat særskilte midler og ressourcer til den service, backup og efteruddannelse, der skal understøtte implementeringen.  Nr. 07  Vigtigt at der sideløbende er fokus på udvikling af medarbejdernes kompetencer i forhold til såvel IT- færdigheder, -kompetencer og -dannelse.  Nr. 03  Endelig ønsker skolebestyrelsen at gøre opmærksom på væsentligheden af at medarbejdernes kompetencer med IT øges således at de bliver i stand til at undervise med IT. Udover den almindelige undervisning tænkes her også på elevernes digitale dannelse, herunder undervisning i og med net-etik. | Lærernes it-kompetencer og it-færdigheder er vigtige, og derfor er det også tænkt som en særlig plads i de nye Pædagogiske Lærings Centre (PLC).  Der er endvidere ansøgt A.P. Møller Fonden om midler kompetenceudvikling i Folkeskolen, og ansøgningen er godkendt. Disse midler skal gå til lærernes og pædagogernes opkvalificering på mellemtrinnet  Særlig kommentar til Nr. 03  Strategien har netop for øje, at man tænker i net-etik, det er bl.a. det der formålet med digital dannelse. | Det anbefales ikke, at bemærkningen medfører yderligere tiltag. |

# Bemærkninger med relation til ledelsens ansvar.

|  |  |  |
| --- | --- | --- |
| **Høringssvar fra bestyrelserne og bibliotekerne** | **Skoler og Institutioners behandling af høringssvaret** | **Konklusion** |
| Nr. 5  Det kræver en fokuseret ledelse både centralt og ude på skolerne at føre medarbejderne igennem den forandringsproces folkeskolen står overfor i forbindelse med IT og digitalisering. Vi mener at det bør sikres fra centralt hold at de fornødne forandringsledelsesværktøjer er til rådighed, så man med sikkerhed kommer gennem forandringerne, så målene for strategien nås. | Denne proces er allerede sat i værk via ledernes efteruddannelse | Det anbefales ikke, at bemærkningen medfører yderligere tiltag |
| Nr. 1  KMB it-udvalget anbefaler, at der holdes et stort ledelsesmæssigt fokus på implementeringen af den begrebslige del af strategien og det videre arbejde med denne. Ikke forstået som nødvendigvis selvstændige initiativer, men ved en kontinuerlig fastholdelse og indarbejdelse i det daglige arbejde.  Specielt skal der gives betydeligt ledelsesmæssigt fokus i folkeskolen til det arbejde, som de pædagogiske læringscentre skal udføre. | Skoler og institutioner er enige i fokuseringen på ledelse, og det falder godt i tråd med oprettelsen af de nye læringscentre PLC. |
| Nr. 04  Der er stor bekymring omkring tidsplanen. Skolebestyrelsen  mener ikke at de handlinger der ligger bag digitaliseringsstrategiens kan gennemføres samtidig med skolens andre store projekter, skolereform og skolestruktur. | Det er Skoler og Institutioners holdning, at digitaliseringen er et af midlerne til at gennemføre skolereform og skolestruktur. Ledelsen har en særlig opgave i denne proces. |
| Nr. 09  Helt konkret foreslår Ballerup Bibliotekerne, at der i forbindelse med udarbejdelse af de enkelte institutioners handleplaner og strategier, på forhånd aftales at biblioteket i denne proces indgår i en dialog om hvordan og med hvilke ressourcer Ballerup Biblioteker og kulturhuse kan bidrage med til at realisere digitaliseringsstrategien. | Skoler og Institutioner byder samarbejdet velkommen og høringssvaret er yderst relevant og spændende i et muligt tættere samarbejde mellem skole og bibliotek.  Skolerne opfordres til dette samarbejde og Skoler og Institutioner vil bakke op om initiativer. Det er en ledelsesopgave, at trække denne mulighed ind i udarbejdelsen af den lokale handlingsstrategi. | Det anbefales, at der i strategien tilføjes muligheden for at få hjælp, sparring og gode idéer fra bibliotekerne i udarbejdelsen af handleplanen.  **Konkret forslag.**  Side 12, 18 og 23 Ad 1)  Afsnittet udvides med følgende tekst: ”Der er mulighed for at inddrage Ballerup Bibliotekerne, da de kan byde ind med kompetence og hardware på området.” |
| Nr. 06  Strategien mangler efter vores opfattelse nogle Key Performance Index’er, som giver mulighed for at måle og vurdere om de ressourcer, som skolerne skal anvende på at implementere strategien, og giver det forventede "afkast" og om investeringen reelt giver det udbytte som må forventes. | Strategien har til formål at sætte overordnet retning på digitalisering 0-18 år. Den kommer med konkrete anvisninger, men det er som anbefalinger og ikke mål i sig selv. It skal inddrages i undervisningen, fordi nye klare mål sætter forventninger herom. Det er den enkelte skole/institution der sætter lokale mål og forventninger til medarbejderes arbejde med digitale medier. Forventningsafstemning bør ske mellem medarbejder og leder decentralt. | Det anbefales ikke, at bemærkningen medfører yderligere tiltag. |

# Bemærkninger med relation til økonomi.

|  |  |  |
| --- | --- | --- |
| **Høringssvar fra bestyrelserne og bibliotekerne** | **Skoler og Institutioners behandling af høringssvaret** | **Konklusion** |
| Nr. 8  Forældrebestyrelsen udtaler at økonomien er stram for daginstitutionerne og er svær at leve op til. Sættes der penge af til kompetenceudvikling, bør der også være et beløb til at indkøbe it-udstyr for. Institutionernes i forvejen stramme budgetter har ikke de midler. | Skoler og Institutioner anerkender dette. Der er desværre ikke ekstra midler til daginstitutionerne. Skoler og institutioner er dog af den opfattelse, at digitale medier i dag har priser der kan sammenlignes med andet legetøj, og derfor ikke er en særudskrivning, men en mulighed indenfor den nuværende ramme. | Det anbefales ikke, at bemærkningen medfører yderligere tiltag. |
| Nr. 10  Der er sat 400.000 kr. af til indkøb af materialer til institutionerne til implementeringen.  Selve strategien virker til at være inspireret af andre kommuner, som har afsæt en del økonomi til udvikling af en sådan. Gentofte kommune sætter eksempelvis 12.500.000 af til indkøb af IT om året. Og dette er kun til materialer. | Der er pt. afsat kr. 400.000 til kompetenceløft og BørneIntra. Med mindre midler kan der iværksættes gode digitale tiltag.  Skoler og Institutioner har lyttet til bemærkningen. |
| Nr. 10  Forældrebestyrelsen håber, at der er sat økonomi af til vikardækning ved kompetenceudvikling af personalet. Det lyder som en meget omfattende indsats. | Vi er klar over, at kompetenceudviklingen af pædagogerne vil påvirke den daglige drift, hvorfor det er et særligt fokusfelt i tilrettelæggelsen af kompetenceudviklingsforløbet. |
| Nr. 04  Strategien forudsætter at alle hjem har adgang til internettet og  benytter fx forældreintra. Dette er **ikke** tilfældet. | ForældreIntra tilbyder mulighed for at kommunikere på papir til de få, der ikke har adgang |
| Nr. 03  Skolebestyrelsen hilser den del af digitaliseringsstrategien, der handler om BYOD (Bring Your Own Device) velkommen, men ønsker at der iværksættes incitamentstrukturer, i form af gode opbevaringsmu-ligheder eller andet, frem for at der rejses krav om dette.  Nr. 07  Det er fornuftigt at understøtte BYOD gennem incitamentstrukturer, men vi mener ikke der bør stilles krav til forældrene i den forbindelse. | Der er pt. ingen planer om at tilbyde dette, men Skoler og Institutioner vil anbefale den enkelte skole at tænke det og bruge de tilbud markedet tilbyder om elevskabe m.m. Det er et område, der bør tænkes ind i en kommende lokal investeringsplan.  Der stilles ikke krav til BYOD, men forældrene skal opfordres til at børnene medbringer, og så skal de kunne opbevare udstyret i låste skabe i løbet af skoledagen. | Det anbefales ikke, at bemærkningen medfører yderligere tiltag. |
| Nr. 06  Vi tvivler meget på om de ekstra afsatte ressourcer til strategien, 2 mio. til 9 skoler, reelt er nok til både at betale og afholde lærerressourcer og de tekniske løsninger som skolerne skal indkøbe. | Skolerne har økonomi til it og skal finde midler til investering af it via disse midler. De afsatte midler er blot til supplerende investeringer | Det anbefales ikke, at bemærkningen medfører yderligere tiltag. |

# Bemærkninger med relation til hardware og software

|  |  |  |
| --- | --- | --- |
| Nr 11  Bekymring over om skolen bliver opdelt i et A og B hold, i strategien om BYOD. Grantofteskolen har forældre med små økonomiske resurser, der ikke kan give deres børn, en computer med i skole. Derfor er det vigtigt, at der også er PC/tablets til rådighed på skolen. - Kunne der tages højde for centralt at finde finansieringsmuligheder for økonomisk pressede familier.  Nr. 04  Vi **frygter** en opdeling i A- og B-skoler, fordi der fra skole til  skole kan være stor differentiering i hvor mange elever der kan  medbringe eget udstyr, BYOD (bring your own device).  Nr. 11  der bør tænkes på hardware og mærkning der af, og sikringsskabe evt. alarm, fordi dette hardware er attraktivt for indbrudstyve. | Punktet er særdeles relevant. Skoler og Institutioner vil anbefale, at bemærkningen medtænkes i en eventuelt fremtidig økonomisk vurdering.  Mærkning og sikring finder allerede sted. Den enkelte skole har dog ansvar for at indkøbe dette i forbindelse med , at de investerer i en forøgelse af digitale enheder. | Det anbefales ikke, at bemærkningen medfører yderligere tiltag. |
| Nr 11  Det skal sikres, at BFO’er inddrages i vidensdeling omkring brug, samt etablering af sikringsskabe/opbevaring. | Der er pt. ikke tænkt midler til BFO og sikringsskabe. BFO-personalet kan benytte PLC og indgår i medarbejderteam, så videndeling vil også ske for dem. |
| Nr 11  Eksempler på emner der også kan inddrages (uddrag af høringssvaret):  Elev-Skabe til udstyr  Pod cast, Web meeting - med en kombination af web camera projekter, ip telefoni, google+, eller Skype  e-leaning – Silkeborg data (sd.dk) har gode erfaringer der evt. kan bruges. | Eksemplerne er gode, og det er eksempler der alle kan indgå i en lokal strategi, men ikke i en overordnet strategi for hele kommunen. |
| Nr 11:  Digital mobning – bør indgå i løbende i undervisningen i alle trin.  Netfilter, Video overvågning | Dette indgår i overbegrebet digital dannelse. Det handler bl.a. om fornuftig færden på nettet og brug af sociale medier. |
| Nr. 02  Målene som er defineret er klare og tydelige, men der er behov for en definition af målene for Dagplejen, da pasningen foregår i de enkelte dagplejehjem og ikke i en institution.  ”Børn skal have adgang til materialer, redskaber og moderne medier, herunder IT, og skal inddrages i læreplansarbejdet.  De digitale medier skal indgå som en integreret del af børnenes hverdag.” ”institutionen skal have elektroniske skærme, hvor der er tydelig kommunikation om barnets dagligdag” | At have adgang til digitale medier er fx adgang til en iPad. Dette burde være en mulighed at tilbyde til børnenes dagligdag og inddrage som det anbefales i strategien. Ang. elektroniske tavler, så vurderes det, at det er mindre relevant for dagplejen. | Det anbefales at der på side 12 efter følgende tekst ”Institutionerne skal have elektroniske skærme, hvor der er tydelig kommunikation om barnets dagligdag og pædagogiske hensigter og aktiviteter.”  Der tilføjes: ”Dog vil dette ikke give mening i dagplejen”. |
| Nr. 10  Der arbejdes i 3 forskellige it systemer i forhold 0-5 årige, SFO BFO og skolen. Hvorfor ikke et fællessystem som følger barnet og forældre fra 0-18. | Der findes desværre ikke systemer der i dag kan klare denne opgave. Center for skoler og institutioner er vedvarende på jagt efter nye systemer, der vil kunne imødekomme dette ønske. | Det anbefales ikke, at bemærkningen medfører yderligere tiltag. |
| Nr. 04  Der er i dag meget stor forskel på de enkelte skolernes ITudstyr  og mængde, en forskel man kan frygte bliver endnu  større. Igen en opdeling i A- og B-skoler.  Nr. 03  Skolerne skal sikres tilstrækkeligt med ressourcer til IT-indkøb, så det bliver muligt at indkøbe og vedligeholde maskinerne via en for-nuftig udskiftningsplan. Skolebestyrelsen er endvidere af den opfat-telse at det er de færreste elever, der selv kan medbringe IT-devices i Lundebjergskolens distrikt. Derfor er det vigtigt, at skolen kan tilbyde funktionelt udstyr til de øvrige elever, så IT kan blive en naturlig del i undervisningen for alle elever. | Det er den enkelte skole, der råder over egne midler og dermed også er ansvarlige for, at lave en investeringsplan for udskiftning af udstyr. Derfor er denne udskiftningsplan også er fremhævet i strategien | Det anbefales ikke, at bemærkningen medfører yderligere tiltag. |
| Nr. 03  Skolebestyrelsen har bekymring om hvorvidt den i 2013 opnormerede kapacitet er tilstrækkelig til at kunne dække det behov, der forudses, når skolens strategi for indkøb af pc’er er fuldt implementeret i 2017. Skolebestyrelsen vurderer, at der vil være behov for en løbende kapacitetstilpasning, så adgangen til net-værket forbliver stabil.  Nr. 07  Der bør være en øget opmærksomhed på den digitale infrastruktur, der skal have en tilstrækkelig stor kapacitet og løbende fremtidssikres. | Nuværende trådløs adgang er normeret langt over behov, hvilket gør, at adgangen til netværk ikke burde være et problem.  Bredbåndsforbindelsen ud af huset er den, der løbende må justeres. Det er netop gjort i sommeren 2014 og må siges at kunne opfylde behovet i et tidssvarende behov.  En kommentar til det trådløse netværk er, at det som det er i dag ikke kan sikre en fuldstændigt stabil forbindelse, da der er mange faktorer der spiller ind. og det ligegyldigt hvor god en forbindelse der er. | Det anbefales ikke, at bemærkningen medfører yderligere tiltag. |
| Nr. 06  … mener at en række elementer f.eks. brug af digitale medier individuelt, er et overflødigt element, da det læres hjemmefra. Det er dog ganske vigtigt, at lære at være kritisk over for indhold, god takt og tone på diverse sociale netværk og generelt lære om digitale muligheder og perspektiver. | Strategien skal gælde for alle børn og unge. Der er forskel på, hvordan digitalisering bruges i hjemmene. Skoler og Institutioner ser det som en opgave Ballerup Kommune må støtte op om, at lære børnene at navigere i en digitaliseret verden. Det er det, der er den digitale dannelse. | Det anbefales ikke, at bemærkningen medfører yderligere tiltag. |
| Nr. 10  Vi oplever stadig store udfordringer i forhold til at få forældrene til at bruge børneintra, selvom forældrebestyrelsen har afholdt introduktion for forældrene. Vi forestiller os indkøb af en stor touch skærm til børnehusets afdelinger kan løse problemet, så forældrene kan opsøge viden og bruge børneintra aktivt i Børnehuset. | Det er en fornuftig lokal løsning. | Det anbefales ikke, at bemærkningen medfører yderligere tiltag. |

# Bemærkninger til det øvrige

|  |  |  |
| --- | --- | --- |
| **Høringssvar fra bestyrelserne og bibliotekerne** | **Skoler og Institutioners behandling af høringssvaret** | **Konklusion** |
| *Bemærkninger med relation til sprog og begreber i strategien.*  (Nr. 5) Vi finder sproget i høringsmaterialet indforstået, så "almindelige" borgere ikke uden besvær kan sætte sig ind i materialet. Eksempler på dette er brugen af begrebet "WEB 2.0", ordet adækvat, gentagende brug af ordet "didaktisk". Ingen af disse ord er forklaret i materialet.  Nr. 02  Da Dagplejen er et dagtilbud på lige fod med institutioner, bør der stå: **De digitale dagtilbud,** så det også omhandler dagplejen.  Nr. 01  KMB it udvalget foreslår, at ’sikkerhed’ indarbejdes alle de relevante steder, hvor ’etisk og moralsk’ optræder, så sætningen f.eks. bliver ”….etisk, moralsk og **sikkert**”. | Bemærkningerne anerkendes, og det har på ingen måde været intentionen at formulere sig indforstået. | Forslag om følgende tilføjelser:  Side 5 i strategien (begrebet forklares i en fodnote); web 2.0 er den teknologi, der lader brugerne samarbejde om at dele information online.  Side 6: Sætningen; ” Evnen til at kommunikere adækvat gennem forskellige digitale platforme” erstattes med ”Evnen til at kommunikere fyldestgørende på forskellige digitale platforme”  Side 15: Didaktik beskrives i en fodnote som dækkende for undervisningens forberedelse, udførelse og evaluering  Det anbefales, at bemærkningen om at ændre teksten til ”dagtilbud” godkendes og at teksten i strategien ændres fra daginstitution til dagtilbud alle steder  Det anbefales, at følge KMB-it-udvalgs bemærkning og ændre ordlyden fra etisk og moralsk til ”etisk, moralsk og sikkert”  Det handler om  Side 5 i den blå boks under digitale kompetencer.  side 6 afsnit 3.3  Side 23 første afsnit |
| Nr. 11  I undervisningssituationen bør der være nogle standarder, så man ikke kommer i konflikt med forskellige versioner som f. eks. "doc filer” og ”docx filer”, derfor kan vi anbefale at bruge Google docs eller Microsoft Onedrive. | Alle elever og lærere har på nuværende tidspunkt en google-konto.  Forslaget er allerede eksisterende for elever i Ballerup Kommune. Det vurderes ikke at det er nødvendigt for dagtilbuddene. | Det anbefales ikke, at bemærkningen medfører yderligere tiltag |
| Nr. 11  Nævner at i ordensreglerne på institutionen, bør der tilføjes nogle regler om digitale medier, og der bør være en beskrivelse af konsekvenserne ved overtrædelse, samt klage muligheder (nogle grove overtrædelser kan meldes til Politiet) | Der lægges allerede op til at institutionerne laver retningslinjer. Konsekvenser vurderes fra sag til sag af den enkelte leder/personale | Det anbefales ikke, at bemærkningen medfører yderligere tiltag. |
| Nr. 06  Det må ligeledes antages, at det er en forudsætning, at de eksisterende flaskehalse i systemet i forhold til indkøb og servicering af udstyr og lærere fjernes således, at man ikke fremmer en dårlig cirkel, hvor skolerne betaler for digitale medier, for reelt ikke at have det tekniske udstyr til at anvende i klasserne, hvorved man både reducerer skolernes mulighed for reelt at bruge digitale programmer og medier, og samtidig ikke have midler til at indkøbe det nødvendige  undervisningsmateriale. | Det anerkendes at en endnu hurtigere levering vil være godt for skolerne.  Seneste melding fra IT-Forsyningen er, at der arbejdes på at udarbejde hurtigere arbejdsgange herfor. | Det anbefales ikke, at bemærkningen medfører yderligere tiltag. |